રાજકોટ જિલ્લા કલેકટર તથા જિલ્લા ચૂંટણી અધિકારી ડો. વિક્રાંત પાંડેની અધ્યક્ષતામાં મતદાતા જાગૃતિ અભિયાન અન્વયે રાજકોટના વરિષ્ઠ નાગરિકો સાથે 'કોફી વીથ કલેકટર' કાર્યક્રમ યોજાયો હતો. ઉપલેટાના 126 વર્ષની ઉંમરના મતદાતા આજીમા ચંદ્રાવડિયાના હસ્તે કાર્યક્રમનો દિપપ્રાગટય કરવામાં આવ્યો હતો. કાર્યક્રમમાં કલેકટર ડો. પાંડેએ જણાવ્યું હતું કે, રાજકોટના વડીલો મતદાન પ્રત્યે આટલા બધા ઉત્સાહિત હોય ત્યારે યુવાનોએ તેમના વડીલોમાંથી પ્રેરણા મેળવીને અચૂક મતદાન કરવું જોઇએ. અમદાવાદ અને સુરત પછી રાજયભરમાં ત્રીજા નંબરના સૌથી વધુ મતદારો ધરાવતા રાજકોટ જિલ્લામાં 20 લાખથી વધુ મતદારો છે, જેમના માટે 2157 બૂથ મતદાન માટે તૈયાર કરાયા છે.